Onchan

Onchan (uttales onk-an) er en landsby på Man. Den ligger i den nordlige enden av Douglasbukta og rett ved hovedstaden Douglas. Selv om Onchan administrativt er en landsby, er antallet innbyggere det nest største på øya etter Douglas, som landsbyen danner et felles byområde med. På mansk er navnet på landsbyen Kione Droghad. 

 Onchans historie 
På 1890-tallet ble det funnet en stein i Cassa Field ved Onchans våtområder som var 5 000 år gammel. Under det norrøne styret av Man ble Onchan en del av sheadingen Middle. 

Navnet på landsbyen er assosiert med St. Kristoffer, men i Irland var denne helgenen fra Lilleasia bedre kjent under sitt irske navn Connachan eller Conchenn som betyr «hundehode» eller «ulvehode». I den gresk-ortodokse kirke ble St. Kristoffer vanligvis avbildet med hodet til hund, omtrent som en egyptisk guddom, uten at en tilfredsstillende forklaring for denne særegenhet har blitt, antagelig var meningen symbolsk . En kirke i Onchan er oppkalt etter ham og det er helgenen og kirken som har gitt navn til stedet. Parish of Kirk Conchan, fra Manx Place-names, 1925 Interessant nok er det i kirkegården av dagens sognekirke tre gamle steinplater hvor det er avbildet det som man antar er norrøne figurer av hundelignende vesener på kristne kors.All Round Guide – Islo of Man (2002): «Onchan», 5. utg. Lily Pub. ISBN 1-899602-76-3 Side 40.

Den tidligste skriftlige vitnemålet på Onchan var for året 1643 hvor stedet benevnes som «Parochia Sti. Conchani» i Manorial Roll. Dette kan oversettes til Herskapsrullene, tidvis kalt for «Mans Dommedagsbok», men var kun en opplisting av de som hadde betalt leie til herren av Mann for et gitt år.Notes on the 'Manorial Roll' Deretter nevnes Onchan i ulike kilder som «Kirk Concan» eller «Onken» (1648), som «Vicario St. Conchani» (1680), «Kirk Conghan» (1700), og «Conchon» (1710). Onchan er en forvansking av St. Kristoffers irske navn.Out and about in Onchan 

I 1643 var dagens landsby svært liten og forble lite endret i de neste århundrene. Den gamle delen av Onchan er gruppert rundt den gamle kirken, og gradvis bevegde landsbyen seg utover Church Road, men det var første i de senere år at landsbyen har vokst. Når den først begynte å vokse skjedde det raskt. Et stort antall eiendommer ble bygget rundt den gamle kirken som har ført til at Onchan ble den nest største befolkningsenheten på Man. Den har derfor en interessant blanding av gamle boliger med nye.

Et marked ble holdt i sognet fram til 1834. Sognekirken ble rededikert til St. Peter istedenfor å beholde tilknytningen til stedets beskytter fra oldtiden. Kirkens register går tilbake til 1627, men den første kjente presten går tilbake til 1408. I dagens kirke, som ble bygd i 1833, er det moderne glassmalerier og i kirkegården er det gravsteiner designet av den berømte Archibald Knox. Nedenfor kirken står to elektriske lamper, reist til minne om dronning Victorias diamantjubileum.All Round Guide – Islo of Man (2002): «Onchan», 5. utg. Lily Pub. ISBN 1-899602-76-3 Side 40.

Blant de gravlagte finnes løytnant Edward Reeves, den siste overlevende av lord Nelsons offiserer som kjempet med ham ved Trafalgar. Den tidligere kirken ved samme sted var vitne til det inngåtte ekteskapet mellom kaptein William Bligh, kjent fra mytteriet på Bounty, med Elizabeth Betham den 4. februar 1781. Betham var datteren av en toller som bodde i Onchan og som ble begravd ved kirkegården.Kneale, Trevor; Croucher, Derek (2001): The Isle of Man (Pevensey Island Guides). Newton Abbot: David & Charles PLC. ISBN 1-898630-25-9.

I løpet av det store oppsvinget i den viktorianske og edvardianske turismen til Man ble det bygget hoteller og gjestehus i Onchan. Manx Electric Railway ble bygget i 1893, og tidlig på 1900-tallet var nedre Onchan, rundt området Port Jack, det første området som fikk elektrisk gatelys med strøm fra generatorene til Manx Electric Railway. Ytterligere utvikling skjedde på 1930-tallet, og den samme utviklingen fortsatte etter den andre verdenskrig. Onchan er i dag hovedsakelig en sovende landsby hvor de som arbeider i det nærliggende Douglas bor.

 Government House 
Den offisielle boligen til viseguvernøren av Man, representanten for herren av Mann, for øyeblikket dronning Elizabeth II, er Government House som ligger i gaten Governor's Road. Opprinnelig var navnet Bemahague House da det ble leid til viseguvernør Henry Brougham Loch i 1865, og kjøpt av Mans regjering i 1903 som den faste offisielle boligen for herskerens repersentant.

 Demografi 
Befolkningsstatistikken for 2006 oppgir befolkningstallet i Onchan til 9 172, en økning fra 8 803 i 2001. Det er den største landsbyen på Man. Den har også en større befolkningen enn tre av øyas byer; Castletown, Peel og Ramsey, noe som gjør den til nest største bosetningen på Man. «Isle of Man Census 2006 Summary Results» (PDF). Economic Affairs Division, Isle of Man Treasury. 2006. Side 3.

 Transport 
Det er to stoppesteder fra Manx Electric Railways linjer i Onchan. Jernbanestasjonen Onchan Head var den første offisielle stoppestedet for linjen og tjener den tidligere forlystelsesstedet White City. Det er også et stoppested i Port Jack.

 Utdannelse 
Det er to grunnskoler i Onchan: Onchan Primary i School Road med nær 400 elever og Ashley Hill Primary (mansk: Scoill Cronk Ashley) i Ashley Road som ble åpnet i 1972 og har rundt 350 elever.«About us…» . Ashley Hill Primary School. De fleste elevene i landsbyen drar til Douglas for å gå på videregående skole.

 Religion i Onchan 
Den engelske kirkes sognekirke i Onchan er St Peter's i Church Road. Den opprinnelige kirke er datert tilbake til 1100-tallet og var dedikert til St Conchan. Ved 1760 hadde både veggene og taket blitt en risiko for folk og bygget ble nedlagt i 1771. Imidlertid ble ingenting gjort før biskopen av Sodor og Man, biskop William Ward, bestilte en ny kirke, og grunnstein for den nye kirken ble lagt i 1830, men på grunn av press fra kirkegjengere i sognet ble den flyttet til sin nåværende lokalisering. Kirken ble innviet i 1833 og ble bygd av John Samuel Skillicorn. Den er dedikert til sankt Peter. Det var den først kirken på øya som ble opplyst av elektrisitet i 1897 for å feire dronning Victorias diamantjubileum og ble støtet av Mans sporveislenjer og kraftselskap.Onchan Parish Church, Isle of Man

St Anthony's romersk-katolske kirke ligger ved Ridgeway Road. metodistenes kirke ligger i Whitebridge road i sambandssløyfen mellom Douglas og Peel ved Main Road.

 Sport 
Onchan har to fotballklubber som begge spiller Mans fotballiga; Douglas High School Old Boys F.C. (DHSOB FC) som er basert ved DHSOB Football Ground i Blackberry Lane, og Onchan F.C. som har sin base ved Nivison stadium i Onchan Pleasure Park. Sistnevnte stadium ble åpnet i 1952. Det er billøp hver uke i sommermånedene i nevnte fornøyelsespark organisert av det britiske forbundet. Det er også bowling, tennis, og gokart i parken foruten også Onchan Squash and Social Club. Ridesenteret, Abbeyland Equestrian Centre, ligger ved Scollag Road

Golfklubben King Edward Bay Golf Club har en bane med 18 hull som ligger på en høyde på østsiden av landsbyen ved vegen A11 King Edward Road.«King Edward Bay Golf Course». Isle of Man Guide.

En turløype som går langs kysten, langdistanseløypa Raad ny Foillan, ble åpnet i 1986 og går langs hele kysten.

 Onchan Pleasure Park 

Onchan Pleasure Park er fornøyelsespark som har en liten innsjø for båter, minatyrgolfbane, baneanlegg for fotball og tennis, og racerbane for olabiler.

Lokalmyndighetene i Onchan kjøpte dyrkbar mark etter den andre verdenskrig for å bygge nye hjem og rekreasjonsområde med en stor park med en stadium med den første sykkelbane i verden. Denne ble åpnet av Reg Harris den 19. juni 1951, verdensmester i sprintsykling og Storbritannias «Årets sportsmann». Parken kostet 50 000 pund å bygge. I dag blir parken ikke benyttet for sykkel.«Out and about in Onchan» . Isle of Man Tourism. «Onchan Pleasure Park». Isle of Man Guide

 Geografi 
Innenfor grensene til landsbyen er det tre «glens», daler, inkludert to av de sytten nasjonale dalene på Man, National Manx Glens.

 Groudle Glen 
Groudle Glen og Molly Quirk's Glen møtes ved Whitebridge, landsbyens nordlige ende ved kystvegen A2 til Laxey. Groudle Glen strekker seg helt ned til kysten og har vært beskrevet som en av de mest spektakulære av samtlige daler på Man. Det ble på 1890-tallet utviklet til fornøyelsesdal med planting av trær og lange buktet stier. Musikktribune, og ulike andre mindre attraksjoner ble også lagt til. Ved en berglendt odde har et mindre innløp blitt oppdemmet for å danne et dyp basseng som har blitt midtpunktet for en mindre dyrehage med utstilte løver og isbjørner. I dag har alle attraksjonene forsvunnet unntatt jernbanen Groudle Glen Railway som fortsatt går om sommermånedene og er operert av en gruppe jernbaneentusiaster som på 1980-tallet helt og holdent bygde jernbanen opp igjen etter at den var blitt stengt og fjernet tidlig på 1960-tallet.

 Molly Quirk's Glen 
Denne dalen har etter sigende fått navn etter en kvinne som ble drept i huset i sitt. Dalen dekker omtrent 20,000 m2. Ved den ene enden av dalen har reservoarene Clypse og Kerrowdhoo nå fått en rekke gangveger for fotgjengere og friluftsfolk.

 Bibaloe Glen 
Bilaloe Glen har fått sitt navn etter et innløp ved bunnen av Whitebridge Hill.

 Onchans våtområder 
Onchan våtområder, som på mansk heter Curragh Kiondroghad, består av 4 000 m2 med naturreservat innenfor landsbyen som inneholder en rekke habitater. Stedet ble donert til friluftsforbundet på Man, Manx Wildlife Trust, i 1988 og er åpne for publikum for utsyn og har en gangveg som også kan benyttes av rullestolbrukere.

Stedet har en curragh (våtområde) med naturlig gressland som gir vekstvilkår for et mangfoldig av vekster og dyreliv. En del av plantene er hengebjørk, ask, kristtorn, rogn, bekkeblom, sverdlilje og en del av fuglelivet består av vintererle, fuglekonge, rugder, og gransanger. Tidlig om somrene er det også mange frosker og rumpetroll å se.«Curragh Kiondroghad nature reserve in Onchan» . Isle of Man Tourism.

 Fasiliteter og losji 
Området for butikker ligger i The Village Walk, en liten innebygd butikkgate og Avondale Court, begge ved Avondale Road, Main Road og Port Jack. Et hus i Whitebridge Road hadde i sin tid sin egen private minityrjernbane. Samfunnshuset ligger ved School Road med samfunnshall, sportsrom, og styrerom. Onchan Silver Band er et samfunnsbasert hornorkester som ble grunnlagt i 1937.

Det er et antall hoteller og gjestehus i landsbyen og campingplassene Glen Dhoo og Lower Ballacottier. I forbindelse med de årlige Isle of Man TT motorsykkelracene er det også campingplasser.

 Referanser 

 Eksterne lenker 
 Onchan online, offisiell nettside fro landsbyen
 St. Peter's Church, Onchan, den lokale sognekirken
 GeoHive Census 2001 Information
 Onchan Silver Bands nettside

Kategori:Landsbyer på Man